ปลาลิ้นหมาน้ำจืด - วิกิพีเดีย

# ปลาลิ้นหมาน้ำจืด

### จากวิกิพีเดีย สารานุกรมเสรี

ลิ้นหมาน้ำจืด | ...

ภาพ:ลิ้นหมา.jpg
การจำแนกชั้นทางวิทยาศาสตร์

อาณาจักร | Animalia
ไฟลัม | Chordata
ชั้น | Actinopterygii
ตระกูล | Pleuronectiformes
วงศ์ | Soleidae
สกุล | Euryglossa
สปีชีส์ | E. panoides

ชื่อทวินาม
Euryglossa panoides Bleeker, ค.ศ. 1851

ลิ้นหมาน้ำจืด เป็นปลาน้ำจืดชนิดหนึ่ง อยู่ในวงศ์ปลาลิ้นหมา (Soleidae) มีชื่อวิทยาศาสตร์ว่า Euryglossa panoides (เดิม Brachirus panoides) มีรูปร่างเรียวเป็นรูปไข่ ตาเล็กอยู่ห่างกัน ปากเล็กมีรูจมูกเห็นเป็นท่อชัดเจน ครีบมีลักษณะเชื่อมต่อกันเกือบทั้งลำตัว ครีบอกเล็กมาก มีเส้นข้างลำตัวตรงตลอดแนวลำตัว และมีแขนงสีล้ำตัดเป็นแนวดิ่ง 6 - 7 เส้น ลำตัวด้านบนเป็นสีน้ำตาลเข้ม มีแต้มใหญ่สีคล้ำหลายแต้มตามบริเวณใกล้กับครีบหลังและครีบก้น ครีบมีขอบสีจาง มีจุดประสีคล้ำกระจาย ลำตัวด้านล่างสีขาว ขนาดลำตัวประมาณ 15 ซ.ม. ใหญ่สุดที่พบคือ 30 ซ.ม.

อาศัยอยู่บริเวณพื้นน้ำ ว่ายน้ำโดยขนานกับพื้นดินและพลิ้วตัวขึ้นมาแนวขึ้นลง สามารถมุดใต้ทรายได้เร็วเวลาตกใจ โดยปกติมักจะไม่เคลื่อนไหว อาหารได้แก่สัตว์น้ำหน้าดินขนาดเล็ก เช่น ไส้เดือนน้ำ ลูกกุ้ง เป็นต้น ลิ้นหมาน้ำจืดเป็นปลาที่มักอาศัยอยู่ในแหล่งน้ำที่สะอาด ไม่ค่อยลอยตัวขึ้นเหนือน้ำ ดังนั้น คนสมัยก่อนหากเห็นปลาลิ้นหมาลอยตัวขึ้นมาเหนือน้ำ จะเก็บน้ำใส่ตุ่ม เพราะเป็นสัญญาณบ่งชี้แล้วว่าน้ำจะเสีย ลิ้นหมาน้ำจืดพบในแม่น้ำตอนล่างใกล้กับปากแม่น้ำของทุกภาค โดยเฉพาะอย่างยิ่งในแถบที่ราบลุ่มแม่น้ำเจ้าพระยาในภาคกลาง ไม่พบในแม่น้ำโขง บริโภคโดยปรุงสดและทำปลาแห้ง อีกทั้งเลี้ยงเป็นปลาสวยงามได้ด้วย แต่ปัจจุบันหาได้ยากขึ้นเนื่องจากสภาพแวดล้อมที่เปลี่ยนไป ทางสถานีประมงน้ำจืดชัยนาทได้ทำการเพาะพันธุ์ปลาชนิดนี้อยู่ ปลาลิ้นหมามีชื่อเรียกที่แตกต่างและซ้ำซ้อนกันไปเช่น " ใบไม้ " " ลิ้นควาย " หรือ " เป " เป็นต้น

## [แก้] ลิงก์ภายนอก

- รูปและข้อมูลปลาลิ้นหมาน้ำจืด

ดึงข้อมูลจาก "http://th.wikipedia.org../../../%E0%B8%9B/%E0%B8%A5/%E0%B8%B2/%E0%B8%9B%E0%B8%A5%E0%B8%B2%E0%B8%A5%E0%B8%B4%E0%B9%89%E0%B8%99%E0%B8%AB%E0%B8%A1%E0%B8%B2%E0%B8%99%E0%B9%89%E0%B8%B3%E0%B8%88%E0%B8%B7%E0%B8%94.html".

หมวดหมู่: ปลาไทย | ปลาน้ำจืด | ปลาตู้ | วงศ์ปลาลิ้นหมา

##### Views

- บทความ
- อภิปราย
- รุ่นปัจจุบัน

##### ค้นหา